7.

Dalis „Jei „Marrone del Mugello“ produktas pateikiamas šviežias, jo savybės turi būti tokios: — šviežias, niekaip neapdorotas produktas, produktas, daugiausiai 8 dienas mirkytas šaltame vandenyje be jokių priedų, arba produktas, sterilizuojamas pagal išbandytą vietos metodą panardinant pirma į karštą, po to į šaltą vandenį be jokių priedų; — pagal 1939 m. liepos 10 d. ministro dekreto, kuriuo nustatomos kaštainių eksporto techninės priemonės, nuostatas atrinkti ir pamatuoti produktai. Pirmiau nurodytos normos taikomos tiek pateikiant produktą EEB šalyse, tiek jį eksportuojant į trečiąsias šalis; — produktai, supakuoti į būtinai raudonos spalvos 1 kg, 5 kg ir 10 kg talpos tinklelius arba į 25–30 kg talpos džiuto maišus. Ant kiekvienos pakuotės turi būti identifikacinis ženklas su nuoroda SGN „Marrone del Mugello“. Ant šio ženklo be kitos informacijos būtinai turi būti nurodytas produkto kalibras, svoris, užauginimo metai, pakavimo data, o pats ženklas turi būti prisiūtas ant pakuotės išorės taip, kad jį būtų galima užantspauduoti.“ keičiama taip: „Jei „Marrone del Mugello“ produktas pateikiamas šviežias, jo savybės turi būti tokios: a) kalibras: ne daugiau kaip 90 riešutų/kg; b) šviežias, niekaip neapdorotas produktas, produktas, aštuonias ar daugiau dienų mirkytas šaltame vandenyje, arba produktas, sterilizuojamas panardinant pirma į karštą, po to į šaltą vandenį; draudžiama naudoti priedus; c) produktas atrenkamas taip: — riešutai turi būti nesudaužyti, sveiki, subrendę, sausi, švarūs, įprastos formos ir išvaizdos, kaip nurodyta 3 straipsnyje; — ant riešutų žievės neturi būti pelėsio ženklų, riešutai negali būti pažeisti, tušti, išleidę daigus; kalbant apie vieną partijos reprezentatyviojo produkto kilogramą, leidžiami tokie nukrypimai, apskaičiuojami procentais nuo svorio: 6 % riešutų su žievės nepažeidusiais minkštimo pakitimais, susijusiais su pelėsiu, vabzdžiais ar kitokiomis priežastimis; 3 % sukirmijusių riešutų su matomomis vabzdžių padarytomis skylutėmis žievėje; 5 % blogai užaugusių, turinčių įtrūkimų ar kitokių išvaizdą gadinančių trūkumų riešutų; d) produktai turi būti suskirstyti pagal kalibrą taip, kad riešutų skaičius viename kilograme būtų vienodas. e) nepažeidžiant b, c ir d punktuose nustatytų reikalavimų, švieži riešutai, kurių kalibras yra didesnis nei 90 riešutų/kg, gali būti ženklinami SGN „Marrone del Mugello“ ir naudojami tik kaip sudėtinių, pagamintų ar perdirbtų produktų sudedamoji dalis. f) pakuotės gali būti įvairaus svorio, bet jei naudojami tinkleliai, jie turi būti raudonos spalvos. Ant kiekvienos pakuotės turi būti identifikacinis ženklas su nuoroda SGN „Marrone del Mugello“ ir atitinkamu 10 straipsnyje nurodytu logotipu; šis ženklas turi būti uždėtas taip, kaip jo nebūtų įmanoma panaudoti dar kartą.“. 3 straipsnyje pateiktas sakinys „(ne daugiau kaip 80 riešutų/kg), leidžiamas 10 % didesnis riešutų kalibras prasto derliaus atveju“ pakeistas taip: „ne daugiau kaip 90 riešutų/kg“ ir įterptas į specifikacijos 6 straipsnį. Šis pakeitimas yra reikalingas, nes pagal ankstesnę formuluotę buvo privaloma kiekvienas metais įvertinti, ar derlius buvo blogas, ar ne, o jei derlius buvo blogas, dėl leidžiamo didžiausio 88 riešutų/kg kalibro buvo sudėtinga juos suskirstyti pagal kalibrą naudojant sietą. Išbraukta bendra nuoroda „pagal išbandytą vietos metodą“, nes ji apibūdinta šioje dalyje. Be to, siekiant išvengti pasikartojančio posakio „be jokių priedų“, įtrauktas toks apribojimas: „draudžiama naudoti priedus“. Pakeitime numatyta pridėti c, d ir e punktus. c ir d punktuose išsamiai aprašytos riešutų atrinkimo, rūšiavimo pagal kalibrą ir vienodumą privalomos sąlygos, nustatytos 1939 m. liepos 10 d. ministro dekrete. Tokiu būdu nebereikia daryti nuorodos į teisės aktus, kaip tai daroma šiuo metu galiojančioje specifikacijoje. Specifikacija papildoma e punktu, kuriame numatyta galimybė SGN „Marrone del Mugello“ taikyti ir mažesniems kaštainiams, kurių kalibras yra 90 riešutų/kg, bet juos naudoti tik kaip sudėtinių, pagamintų ar perdirbtų produktų sudedamąją dalį. Galimybė perdirbti mažesnio dydžio produktą su SGN į vartotojams skirtą produktą leidžia veiklos vykdytojams padidinti patvirtinto produkto, pagaminto laikantis vietovės kultūrinės patirties, gamybos apimtis. Panaikinti reikalavimai dėl pakuočių talpos ir tipų, nes jie vis dar yra nepritaikyti prie kintančių rinkos poreikių. Taip pat reikia atkreipti dėmesį į tai, kad iš šiuo metu galiojančių taisyklių palikta tik nuoroda dėl raudonos spalvos, jei pakuojama į tinklelius, nes laikoma, kad ši spalva labiausiai dera su kaštainių spalva, be to, ji yra nusistovėjusi praktikoje. Be to, pridėta nuoroda į straipsnį, kuriame apibūdinamos „Marrone del Mugello“ logotipo išskirtinės detalės, ir išbraukiamas sakinys „ant šio ženklo be kitos informacijos būtinai turi būti nurodytas produkto kalibras, svoris, užauginimo metai, pakavimo data, o pats ženklas turi būti prisiūtas ant pakuotės išorės taip, kad jį būtų galima užantspauduoti“, nes etiketėje nurodomą informaciją reglamentuoja bendrieji teisės aktai.